Paliparang Berlin Brandeburgo

Ang Paliparang Berlin Brandenburg Willy Brandt (, ) ) ay isang paliparang pandaigdig sa Schönefeld, sa timog lamang ng kabesera ng Aleman na Berlin sa estado ng Brandeburgo. Pinangalanan sa dating alkalde ng Kanlurang Berlin at Kansilyer ng Kalurang Alemanya na si Willy Brandt, ito ay matatagpuan  timog-silangan ng sentro ng lungsod at nagsisilbing base para sa easyJet, Eurowings, at Ryanair. Ito ay kadalasang may mga lipad sa mga kalakhang lungsod Europeo at mga destinasyon sa paglilibang pati na rin ang ilang mga interkontinental na serbisyo.

Pinalitan ng bagong paliparan ang mga paliparan ng Tempelhof, Schönefeld, at Tegel, at naging nag-iisang komersyal na paliparan na nagsisilbi sa Berlin at sa nakapalibot na Estado ng Brandeburgo, isang lugar na may pinagsamang 6 na milyong mga naninirahan. Sa inaasahang taunang bilang ng pasahero na humigit-kumulang 34 milyon, ang Paliparang Berlin Brandeburgo ay naging ikatlong pinaka-abalang paliparan sa Alemanya na nalampasan ang Paliparan ng Düsseldorf at ginagawa itong isa sa labinlimang pinakaabala sa Europa.

Sa oras ng pagbubukas, ang paliparan ay may teoretikal na kapasidad na 46 milyong pasahero bawat taon. Ang Terminal 1 ay sumasalo sa 28 milyon nito; Ang Terminal 2, na hindi nagbukas hanggang Marso 24, 2022 dahil sa pandemya ng COVID-19, ay sumasalo sa 6 na milyon; at Terminal 5, ang mga terminal na gusali ng dating Berlin-Schönefeld Airport, ay sumasalo sa dagdag pang 12 milyon. Ang mga pagpapalawak na gusali ay pinlano sa 2035 upang sumalo sa 58 milyong pasahero taon-taon.

Mga sanggunian 

Mga paliparan sa Alemanya